Αλίκη, Δούκισσα του Γκλόστερ

Η Αλίκη, Δούκισσα του Γκλώστερ (Alice, Duchess of Gloucester, 25 Δεκεμβρίου 1901 - 29 Οκτωβρίου 2004) ήταν η σύζυγος του Ερρίκου, Δούκα του Γκλώστερ.

Βιογραφία
Η Άλις Κρίσταμπελ γεννήθηκε στις 25 Δεκεμβρίου 1901 στο Μόνταγκιου Χάουζ του Λονδίνου, και ήταν το πέμπτο παιδί και η τρίτη κόρη του Τζον Μόνταγκιου Ντάγκλας Σκοτ, 7ου Δούκα του Μπακλού και του Κουίνσμπερρυ, και της Λαίδης Μάργκαρετ Άλις "Μόλλυ" Μπρίτζμαν.

Παρακολούθησε την ανεξάρτητη σχολή κορασίδων Σαιντ Τζέημς στο Γουέστ Μάλβερν του Ουόρστερσιρ και αργότερα ταξίδεψε στη Γαλλία, την Κένυα και την Ινδία. Η Αλίκη απολάμβανε το σκι, την ιππασία και το κυνήγι και ήταν επίσης καταξιωμένη υδατοκαλλιεργητής. Ένας ιδιόχειρος πίνακας, που έγινε κοντά στο Άρτσερς Ποστ στην Κένυα, είναι σήμερα μέρος της Βασιλικής Συλλογής.

Τον Αύγουστο του 1935 η Αλίκη αρραβωνιάστηκε τον Ερρίκο του Ηνωμένου Βασιλείου, Δούκα του Γκλώστερ, και στις 6 Νοεμβρίου παντρεύτηκαν σε μια ιδιωτική τελετή, στο ιδιωτικό παρεκκλήσι στα Ανάκτορα του Μπάκινγκχαμ. Μαζί απέκτησαν δύο παιδιά:
τον Γουλιέλμο του Γλώστερ (1941-1972), δεν παντρεύτηκε ποτέ. Πέθανε σε αεροπορικό δυστύχημα.
τον Ριχάρδο, Δούκα του Γκλώστερ (1944-), παντρεύτηκε την Μπιργκίτα βαν Ντουρς. Απέκτησαν 3 παιδιά.

Τον Δεκέμβριο του 2001, η Βασιλική Οικογένεια πραγματοποίησε μια τελετή για να αναγνωρίσει τα 100α γενέθλια της Πριγκίπισσας Αλίκης. Αυτή ήταν η τελευταία δημόσια εμφάνιση της. Μετά το θάνατο της Βασιλομήτορος Ελισάβετ σε ηλικία 101 ετών τον Μάρτιο του 2002, η Αλίκη έγινε το μακροβιότερο εν ζωή μέλος της Βρετανικής Βασιλικής Οικογένειας.

Στις 21 Αυγούστου 2003, η Αλίκη ξεπέρασε το ρεκόρ της Βασιλομήτορος Ελισάβετ ως το μακροβιότερο μέλος στην ιστορία της βρετανικής Βασιλικής Οικογένειας φτάνοντας την ηλικία των 101 ετών και 238 ημερών.

Η Αλίκη πέθανε στον ύπνο της στις 29 Οκτωβρίου 2004 στο Παλάτι του Κένσινγκτον σε ηλικία 102 ετών. Είναι θαμμένη δίπλα στον σύζυγο της και τον γιο της, στο Φρόγκμορ.

Τίτλοι
25 Δεκεμβρίου 1901 – 5 Νοεμβρίου 1935: Η Λαίδη Αλίκη Μόνταγκιου Ντάγκλας Σκοτ
6 Νοεμβρίου 1935 – 10 Ιουνίου 1974: Η Αυτής  Βασιλική Υψηλότητα Η Δούκισσα του Γκλόστερ
10 Ιουνίου 1974 – 29 Οκτωβρίου 2004: Η Αυτής Βασιλική Υψηλότητα Πριγκίπισσα Αλίκη, Δούκισσα του Γκλόστερ

Τιμητικές διακρίσεις
Βρετανικές
GCStJ: Κυρία Μεγαλόσταυρου του Τάγματος του Αγίου Ιωάννη, 1936
CI: Σύντροφος του Στέμματος της Ινδίας, 1937
GBE: Κυρία Μεγαλόσταυρου του Τάγματος της Βρετανικής Αυτοκρατορίας, 1937
GCVO: Κυρία Μεγαλόσταυρου του Βασιλικού Βικτωριανού Τάγματος, 1948
GCB: Κυρία Μεγαλόσταυρου του Τάγματος του Λουτρού, 1975
Τάγμα της Βασιλικής Οικογένειας του Βασιλιά Γεωργίου Ε΄, 1935
Τάγμα της Βασιλικής Οικογένειας του Βασιλιά Γεωργίου ΣΤ΄, 1937
Τάγμα της Βασιλικής Οικογένειας της Βασίλισσας Ελισάβετ Β΄, 1952

Ξένες
 Μεγαλόσταυρος του Τάγματος του Στέμματος, 1938
 Μεγάλο Κορδόνι του Τάγματος των Αρετών (Nishan al-Kamal), 1950
 Μεγαλόσταυρος του Τάγματος της Βασίλισσας Σίμπα, 1958

Παραπομπές

Βιβλιογραφία
 
 
 
 Ronald Allison and Sarah Riddell, eds., The Royal Encyclopedia (London: Macmillan, 1991), .
 Marlene A. Eilers, Queen Victoria's Descendants (New York: Atlantic International Publishing, 1987), .

Εξωτερικοί σύνδεσμοι 
Princess Alice, Duchess of Gloucester Official website of the British monarchy (archived)
 Regiments.org listing
 
 

Οίκος Ουίνδσορ
Βρετανίδες δούκισσες